至伏以時雪普霑天顔兌悅特就圖書之府廣延儒墨之流頒內庫之醇醪給大官之珍膳空慙醉飽莫報休明僕射相公與我義高緣情才大遽枉風騷之作過爲庸鄙之榮輒扣凡音仰依來韻敢冀聊窺之幸止爲笑之資
作者：李至
朝代：宋

paragraphs: 盡日霏霏灑禁闈，蓬山高會各增輝。
數行御札鸞凰舞，一幅天歌錦繡飛。
席上共驚飄粉絮，筆頭爭看落珠璣。
蘭臺老監雖多病，爲感君恩亦醉歸。